钦定古今图书集成/明伦汇编/氏族典/第414卷 > 《廖用贤尚友录》 > 鲁宗道
## 钦定古今图书集成/明伦汇编/氏族典/第414卷 > 《廖用贤尚友录》 > 鲁宗道

按《宋史鲁宗道传》：“宗道字贯之，亳州谯人。举进士，调
海盐令，改歙州军事判官，再迁秘书丞。天禧元年，为
右正言，多所论列。仁宗即位，迁户部郎中、龙图阁直
学士，拜参知政事。贵戚用事者皆惮之，目为鱼头参
政，因其姓，且言骨鲠如鱼头也。再迁尚书礼部侍郎。
在政府七年，务抑侥幸，不以名器私人。卒谥肃简。”